
ZAPISNIK 
3. sestanka komisije RZS za naravovarstvo in ekologijo (KNE) v tem mandatu
Sestanek je bil v ponedeljek 5. februarja 2024, z začetkom ob 17:00 uri v sejni sobi RZS, Tržaška cesta 134, 1000 Ljubljana. 

Prisotni:
- k o m i s i j a :	Marjan GABER – predsednik ter člani: Daniel SMODIŠ, Rajko ZAJC, Dušan JESENŠEK.

- drugi vabljeni:	dr. Miroslav ŽABERL (predsednik RZS), mag. Igor MILIČIČ (sekretar RZS). 

Opravičili odsotnost:  Marijan ČEBELA, Peter VALIČ, Mohor SLATNER.

SKLEPČNOST:	prisotni so štirje člani komisije. Sestanek je sklepčen. 

Predlagan je bil  naslednji dnevni red:

1. Pregled opravljenega dela v 2023.
2. Plan dela za naslednje leto.
3. Razno.

Dnevni red je bil sprejet soglasno.

AD 1

Pregled opravljenega dela v 2023.

Predsednik komisije Marijan Gaber je v enajstih točkah poda kronološki pregled opravljenih dejavnosti v komisije v preteklem letu. Izpostavil je probleme državnega sprejetja neusklajenih RGN  z RD, navkljub prošnjam RZS da MKGP to ne naredi, nadaljevanje aktivnosti Javnega sklada RS za kmetijska zemljišča s pravnimi sredstvi proti ribiškim organizacijam (trenutno je v postopku dvanajst RD in ena ZRD). V času poletja je država hotela zvišati koncesijske dajatve brez sodelovanja RZS, kar pa je bilo ustavljeno zaradi več faktorjev (katastrofalne  poplave 4.8. 2023, negativno pravno mnenje na osnutek, pritiski RZS). Takoj po koncu poplavnega vala, se je na poziv RZS odzvalo 28 ribiških družin, ki so poročale o različnih stopnjah prizadejane škode. Pojavljali so se praktični problemi za prizadete RD - nepopolni ceniki rib, slabi nadzori izvajanja sanacijskih del na terenu, zapoznelo kontaktiranje RD. Komisija je predlagala, da bi se na spletni strani DRSV objavljali podatki o vseh ukrepih ki se bodo izvajali na vseh vodah , a brez o uspeha. RD so bile primorane same vstopiti v stik z koncesionarji za izvajanje sanacijskih del, ki so v večini sama dela prepustili podizvajalcem, ki za take posege niso usposobljeni. 

Član komisije Rajko Zajc izpostavi, da o popoplavni sanaciji odločajo občine, kjer je največja težava v slabi komunikaciji med občinami in RD. Zavod za ribištvo je podal smernice prizadetim RD za upravljanje ribjega življa; posebej težavno bo upravljanje v močno prizadetih vodotokih, kjer ni talne hrane – bentosa za ribe, zato je vlaganje rib v take vode ocenjeno kot neproduktivno.
Vprašanje priprave strateškega Programa upravljanja rib do leta 2023 – realizirani so bili trije sestanki delovne skupine, zadnji je bil sklican 25. 5. 2023. Proces priprave programa trenutno stoji zaradi več dejavnikov (poplave, kadrovske menjave). Iz RZS je bil poslan poziv vsem ribiškim območjem da zagotovijo vsaj enega predstavnika za sodelovanje v postopku,. RZS je na osnutke Programa poslan zajeten dopis predlogov sprememb – te predloge  so na ZZRS v večini sprejeli.  
RZS je stranski udeleženec v postopku Kompostarna Kogal na rekli Muri – trenutno je postopek ustavljen, Ministrstvo za naravne vire je za delovanje kompostarne sicer izdalo negativno odločbo, a je sodišče mnenje MNVP zavrnilo in vrnilo celotno odločanje o kompostarni na I. stopnjo. Sama predelava komposta se nadaljuje nemoteno. Na rednih Mišičevih vodarskih dnevih je bil udeležen član komisije Danijel Smodiš – pozitivne so razprave o nujnosti razlivnih površin za vodotoke. D. Smodiš je bil prav tako prisoten  na razpravi o Zakonu o podnebnih spremembah – ocenjuje, da kljub zelo raznolikemu naboru prisotnih predstavnikov NVO-jev, razprava poteka v pravo smer. Širi se tudi fotografska podatkovna baza o posegih v vodotoke – veliko fotografij sta prispevala Aleš Horvat in Peter Valič. 
Dušan Jesenšek zbranim članom predstavi program LASR (lokalna akcijska skupina za ribištvo) kamor bi bilo smiselno angažirati čim več RD.  
Predsednik RZS Miroslav Žaberl izpostavi, da je komisija v preteklem letu delala dobro, odziv države na strokovne argumente RZS na ekološkem področju pa so bili različni. Nekdanje vodstvo MKGP ribiškim argumentom ni bilo vedno naklonjeno, v primeru priprave novih koncesij so delali izrazito mimo ribičev. V prihodnosti se bo potrebno bolj usmeriti k sestankom s predstavniki ministrstva za naravne vire in prostor ter Direkcije RS za vode. Posebej pričakuje strokovno pomoč vseh članov komisije pri vprašanju popoplavnih ukrepov in v nadaljevanju pripravljanja PUR. Pričakuje tudi realizacijo sestanka za poenotenje strategije ribičev do perečih ekoloških vprašanj. 


Sprejet je bil
Sklep 1:  člani komisije so se seznanili s poročilom o delu v letu 2023. Predsednik komisije pošlje članom čistopis poročila in istočasno za obravnavo na UO RZS. 

 
AD 2

Plan dela za naslednje leto.

Predsednik komisije M. Gaber je pripravil osnovni koncept nadaljnjega dela komisije – načelno način dela komisije (korespondenčni sestanki, e-dopisi ) ostaja enako.

Predsednik RZS predlaga realizacijo širšega posveta glede Programa upravljanja rib, kjer je potrebno jasno definirati glavne ribiške prioritete. Na posvet bi vabili vse člane komisije KNRE, predlagane kandidate/sodelavce  iz ribiških območij in predsednike vseh RD. 
Predsednik izpostavi dve vprašanji
· ZZRS ne izvaja inventarizacij vodotokov, čeprav je to pomembna naloga Zavoda po zakonu ZSRib. Sam je to na sejah Sveta ZZRS večkrat izpostavil. Kako govoriti o Programu o upravljanja rib brez merljivih podatkov o dejanski količini rib?
· Pravna podlaga za trenutne RGN je neobstoječa, stališče RZS je da trenutni RGN-ji ne veljajo.
Predsednik RZS pozove prisotne člane komisije k udeležbi na strokovnem posvetu o popoplavnih ukrepih, ki bo 6. aprila v času ribiškega sejma v Gornji Radgoni. Prav tako prosi člane komisije naj podajo več člankov o ekološki tematiki v glasilo Ribič. 

Razprava

R. Zajc: RD morajo biti zelo vztrajne pri zagovarjanju svojih stališč – v kolikor izvajalci del na vodotokih naredijo nekaj kar ni bilo medsebojno dogovorjeno, so dolžni na to opozoriti. Izpostavi problematiko nereguliranega odvoza gramoza iz reke Sore in delovanje RD Medvode, da so gramoz potem vrnili nazaj v reko. 

D. Jesenšek: smiselno je od ZZRS pričakovati ustrezna navodila in jasne primere, kakšna je ustrezna praksa upravljanja rib in kakšna ne, na podlagi testiranj na vodah v upravljanju ZZRS. Pri vprašanju posegov v vodotoke je nujno potrebno imeti dobre odnose s samimi izvajalci del. Izpostavi da skozi projekte LASR lahko ribiške družine izvedejo vse ekološke vsebine, posebej pa sedaj v času popoplavne sanacije – prisotni se strinjajo o smiselnosti realizacije posebnega posveta za vodstva ribiških družin o LASR.  

M. Gaber:  ZZRS kot strokovna institucija bi se moral bolj zavzemati za RD, posebej glede deljenja podatkov iz narejenih raziskav – problem je da nočejo razkriti podatke zaradi zahtev naročnika. Predsednik RZS se strinja da se ZZRS pisno pozove k razkritju pridobljenih podatkov. Prav tako mora RZS na MNVP nasloviti dopis kaj načrtuje ministrstvo za implementacijo določil EU Vodne direktive, posebej glede prehodnosti ovir za vodne organizme. Prisotni člani komisije se strinjajo s predlogom izvedbe posveta za RD glede prehodnosti ovir za ribe 25. maja 2024 na primeru RD Sevnica , v sodelovanju z WWF, zavodom Revivo, ZRSVN in ZZRS. Za ustrezno medijsko podporo se angažira sodelavca RZS za medije.  

Po razpravi sta bila sprejeta 

Sklep 2: člani komisije so se seznanili s predlogom nalog  za leto 2024. Predsednik komisije M. Gaber pripravi pisni osnutek, na katerega člani podajo pripombe pred dokončno potrditvijo na UO RZS.


AD 3

3. Razno.

Marijan Čebela kot član komisije prosi za razrešitev zaradi zdravstvenih razlogov. Za zamenjavo člana iz območja ZRD Celje je predlagan Gregor Dolinšek; predsednik komisije uskladi predlog s predsednikom ZRD B. Zagožnom. 
Predsednik RZS pove da je zveza tudi mednarodno aktiva na ekološkem področju; sekretar RZS bo člane komisije  o perečih problemih seznanjaj s posredovanjem e-novic Evropske ribiške zveze (EAA). 
Na koncu razprave je bil izpostavljen problem pomanjkanja domorodnih ciprinidnih vrst rib za vložek v odprte vode; prisotni so se strinjali, da mora ZZRS podati ustrezne smernice oz. rešitve za RD, kje lahko kupijo take vrste rib.  


Seja je bila končana ob 19:30 uri. 

Ljubljana, 13. februar 2024.


Zabeležil:	Predsednik komisije:
mag. Igor MILIČIĆ	Marijan GABER



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· vabljeni
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ……..

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD, ki uporabljajo e- pošto,
· arhiv RZS.

